Kilimarondo

Kilimarondo ni kata ya Wilaya ya Nachingwea katika mkoa wa Lindi, Tanzania, yenye msimbo wa posta namba 65326https://tcra.go.tz/services/publication-of-postcode-list Tanzania Postcode List.

Kata hiyo ina jumla ya vijiji vitatu ambavyo ni Namatunu, Nanjihi na Kilimarondo. 

Katika sensa ya mwaka 2022 wakazi walihesabiwa 6,717 https://www.nbs.go.tz/. Wakati wa uchaguzi mkuu wa mwaka 2015, idadi ya wakazi wa kata ilikadiriwa kuwa watu 4,509.Makadirio ya Idadi ya Watu katika Majimbo ya Uchaguzi kwa Mwaka 2016, Tanzania Bara, Ofisi ya Taifa ya Takwimu, Dar es Salaam April 2016, iliangaliwa Mei 2021 Wakati wa sensa iliyofanyika mwaka wa 2012, kata ilikuwa na wakazi wapatao 4,344  walioishi humo. 

Asilimia kubwa ya wakazi wa kata ya Kilimarondo ni Wandonde, kabila ambalo lugha yake ya asili inaelekea kupotea katika uso wa dunia.

Shughuli kubwa ya uchumi kwa wakazi wa Kilimarondo ni kilimo cha mazao mchanganyiko.

Kilimarondo kuna parokia ya Kanisa Katoliki (Jimbo Katoliki la Lindi) ambayo ilianzishwa mwishoni mwa miaka ya 1940 na wamisionari Wazungu.

Kijiji cha Kilimarondo kinakumbwa na changamoto ya mawasiliano ambapo hadi kufikia mwaka 2025 bado wananchi wake hawana huduma ya uhakika ya mitandao ya simu. Hii ni kwa sababu mtandao wa TTCL pekee ndio unatoa huduma katika kijiji hicho, tena huduma yake si ya uhakika.

Marejeo

Jamii:Wilaya ya Nachingwea 
Jamii:Kata za Mkoa wa Lindi